《中平峰下岩可坐百客绝顶尤奇》
宋代·韩淲

临水既凝伫，望崖试徘徊。榜舟一以渡，露晞岚影开。

矫首与人居，直上无飞埃。峭壁过鸟道，老树相萦回。

下访隐者庐，败堵留岩隈。乱草蔽嵌空，停泉照崔嵬。

因知胜绝地，使我心悠哉。誓当如庞老，举家为此来。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。